2.12.2022.
LV
Eiropas Savienības Oficiālais Vēstnesis
L 311/11
18. pants Mobulīdrajas 1.
Savienības zvejas kuģim ir aizliegts tīši ievietot jebkāda tipa zvejas rīku ap mobulīdraju (Mobula ģints sugas), ja dzīvnieks ir ticis pamanīts pirms ievietošanas sākuma. 2.
Savienības zvejas kuģi nepatur uz kuģa, nepārkrauj citā kuģī, neizkrauj, neuzglabā, nepārdod un nepiedāvā pārdošanai mobulīdrajas liemeņa daļas vai visu liemeni. 3.
Netīši nozvejotas mobulīdrajas, tiklīdz tās saskatītas zvejas rīkā, uz āķa vai kuģa klāja, Savienības zvejas kuģi, ciktāl praktiski iespējams, dzīvas un neskartas tūlīt atbrīvo veidā, kas katrai notvertajai rajai nodara pēc iespējas mazāku kaitējumu.
Tie veic visus sapratīgos pasākumus, lai piemērotu mobulīdrajām noteiktās apiešanās procedūras un vienlaikus ņemtu vērā apkalpes drošību. 4.
Neatkarīgi no 3. punkta, ja Savienības kuģis, kas zvejo ar riņķvadu, zvejas operāciju laikā netīši nozvejo un sasaldē mobulīdraju, tas visu mobulīdraju nodod atbildīgajām valdības iestādēm vai citai kompetentai iestādei vai izmet to izkraušanas vietā.
Šādā veidā nodotas mobulīdrajas nedrīkst pārdot vai iemainīt bartera veidā, bet drīkst ziedot vietējai lietošanai pārtikā. 5.
Savienības zvejas kuģi izmanto pienācīgus ietekmējuma mazināšanas, noteikšanas, apiešanās un atbrīvošanas paņēmienus un tur uz kuģa visu aprīkojumu, kas vajadzīgs mobulīdraju atbrīvošanai.
19. pants Vaļhaizivis 1.
Savienības zvejas kuģiem apgabalā ir aizliegts tīši ievietot riņķvadu ap vaļhaizivi (Rhincodon typus), ja tā ir tikusi pamanīta pirms ievietošanas sākuma.
2.
Ja vaļhaizivs ir netīši apņemta ar zvejas rīku vai iepinusies tajā, Savienības zvejas kuģi:
a) veic visus sapratīgos pasākumus, lai panāktu tās drošu atbrīvošanu saskaņā ar pieejamajām IOTC Zinātniskās komitejas paraugprakses pamatnostādnēm par vaļhaizivju drošu atbrīvošanu un apiešanos ar tām, vienlaikus ņemot vērā apkalpes drošību; b) par starpgadījumu ziņo kuģa karoga dalībvalstij, sniedzot šādu informāciju: — īpatņu skaits, — īss mijiedarbības apraksts, kas, ja iespējams, satur informāciju par to, kā un kāpēc mijiedarbība notikusi, — vieta, kur notikusi apņemšana ar zvejas rīku, — pasākumi, kas veikti, lai panāktu drošu atbrīvošanu, un — novērtējums par vaļhaizivs stāvokli (nedzīva vai dzīva) atbrīvošanas brīdī, arī par to, vai tā atbrīvota dzīva, bet pēc tam mirusi.
2.
IEDAĻA
Citas sugas
20. pants Vaļveidīgie 1.
Savienības zvejas kuģiem apgabalā ir aizliegts tīši ievietot riņķvadu ap vaļveidīgo, ja tas ir ticis pamanīts pirms ievietošanas sākuma.